นอกจากเชียงใหม่จะเป็นจังหวัดที่มีความโดดเด่นเรื่องความเป็นเอกลักษณ์ของประเพณีและวัฒนธรรมแล้ว ยังมีอาหารที่มีความเอกลักษณ์และขึ้นชื่อมากมาย  เนื่องจากมีรสชาติที่ไม่จัดจ้าน มีรสเค็มเล็กน้อย และมีความหวานจากวัตถุดิบอาหาร ซึ่งได้รับความนิยมไม่เว้นแม้แต่ภาคอื่น ๆ ในประเทศไทย ทำให้อาหารของจังหวัดเชียงใหม่เป็นที่รู้จักอย่างแพร่หลาย ไม่ว่าจะเป็น เมนูโด่งดังอย่างข้าวซอย, ขนมจีนน้ำเงี้ยว, แกงฮังเล, น้ำพริกอ่อง, น้ำพริกหนุ่ม, ไส้อั่ว, และลาบหมูคั่ว เป็นต้น